Diari Oficial de la Generalitat Valenciana


Sumari del DOGV 5663, del 19-12-2007 (2007/14861)

Licitació 154/2007. Aprovació i adjudicació del Programa d'Actuació Integrada del Sector Industrial Nord de Turís.
------------------------------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/14027


Data del document
:   26-11-2007

Organisme emissor
:   Ajuntament de Turís

Tipus de document
:   Concurs

Descriptors 

:   * Turís
    * administració local
    * licitació
    * contracte d'obres
    * obres públiques
    * pla d'urbanisme

Licitació 154/2007. Aprovació i adjudicació del Programa d'Actuació Integrada del Sector Industrial Nord de Turís. [2007/14890]  
Mitjançant l'Acord plenari de data 8 de novembre de 2007, es va acordar iniciar el procediment de concurs per a la gestió indirecta del Programa d'Actuació Integrada del Sector Industrial Nord del Municipi de Turís i aprovar les bases particulars corresponents.  
D'acord amb l'article 132.2 de la Llei 16/2005, d'Urbanística Valenciana, s'inserirà al tauler d'anuncis de l'Ajuntament, al Diari Oficial de la Comunitat Valenciana i en el Diario Oficial de la Unión Europea. A este darrer es va remetre perquè es publicara el 26 de novembre de 2007.  
APARTAT I: PODER ADJUDICADOR   
I.1) NOM, ADRECES I PUNTS DE CONTACTE:  
Ajuntament de Turís, Secretaria, plaça de Vicent Ribes 1, 46915 Turís (València), Tel. 840822324 a/e: njj@swwbonnyfwmjvyzqq.yyg, fax 106 498 293.  
Es pot obtindre més informació en: vegeu els punts de contacte mencionats més amunt.  
El plec de condicions i la documentació complementària (inclosos els documents destinats a un diàleg competitiu i un sistema dinàmic d'adquisició) poden obtindre's en: vegeu els punts de contacte mencionats més amunt.  
Les ofertes o sol·licituds de participació han d'enviar-se a: vegeu els punts de contacte mencionats més amunt.  
I.2) TIPUS DE PODER ADJUDICADOR I PRINCIPAL(S) ACTIVITAT(S):  
Institució regional o local.  
El poder adjudicador realitza la seua adquisició en nom d'altres poders adjudicadors?: No.  
APARTAT II: OBJECTE DEL CONTRACTE   
II.1) DESCRIPCIÓ  
II.1.1) Denominació del contracte establida pel poder adjudicador:   
Programa d'Actuació Integrada del Sector Industrial Nord de Turís.  
II.1.2) Tipus de contracte i emplaçament de les obres, lloc d'entrega o d'execució:  
Obres.  
Projecte i execució.  
Emplaçament principal de les obres: sector industrial nord de Turís, delimitat al nord, sòl no urbanitzable comú i variant Autovia CV-50; a l'est, variant Autovia CV-50; al sud, Polígon Industrial i CP-3065 Silla-Alborache i a l'oest CV-50 Llíria-Tavernes de Valldigna  
Codi NUTS: ES523.  
II.1.3) L'anunci es referix a:  
Un contracte públic.  
II.1.4) Informació sobre l'acord marc:  
II.1.5) Breu descripció del contracte o adquisició:  
Selecció d'una proposta i d'un urbanitzador per al desplegament i execució del Programa d'Actuació Integrada del Sector Industrial Nord de Turís. El sector en l'actualitat és sòl no urbanitzable, però està considerat com a sector industrial en el Pla General d'Ordenació Urbana de Turís aprovat provisionalment en data 25 de maig del 2007. De la documentació que es troba en este pla s'obtenen totes les determinacions del sector. La proposta ha de reclassificar el sòl no urbanitzable comú i de protecció agrícola en sòl urbanitzable, amb qualificació d'industrial, zona d'industrial aïllada. Atés que hi ha una zona de sòl no urbanitzable de protecció agrícola l'alternativa tècnica haurà de contindre un modificació puntual de les normes subsidiàries aprovades el 18 de desembre de 1990, desqualificant la protecció agrícola a comú. El programa pretén establir l'ordenació detallada, la urbanització del sector, efectuar les cessions que corresponguen, així com la reparcel·lació de les finques per a ajustar-les al planejament i adjudicar-les als afectats segons el seu dret.   
II.1.6) CLASSIFICACIÓ CPV (VOCABULARI COMÚ DE CONTRACTES PÚBLICS):   
45386124  
II.1.7) Contracte cobert per l'Acord sobre Contractació Pública (ACP): Sí.  
II.1.8) Divisió en lots: no.  
II.1.9) Se n'acceptaran variants?: No.  
II.2) QUANTITAT O EXTENSIÓ DEL CONTRACTE  
II.2.1) Extensió o quantitat total del contracte:  
El pressupost estimat de les càrregues d'urbanització és de trenta-sis milions d'euros, IVA no inclòs (92.109.055 €)  
II.2.2) Opcions: no.  
II.3) DURACIÓ DEL CONTRACTE O TERMINI D'EXECUCIÓ:  
Duració en mesos: 24 mesos (després de l'inici de les obres d'execució).  
APARTAT III: INFORMACIÓ DE CARÀCTER JURÍDIC, ECONÒMIC, FINANCER I TÈCNIC   
III.1) CONDICIONS RELATIVES AL CONTRACTE   
III.1.1) Dipòsits i garanties exigits:   
Totes les proposicions dels interessats per a participar en el concurs d'este programa d'actuació integrada hauran de prestar una garantia provisional equivalent al 2% del pressupost estimat de les càrregues d'urbanització, que puja a set-cents vint mil euros, IVA no inclòs (720.000 €) en els termes i condicions exigits en la normativa que siga d'aplicació.  
Igualment, haurà de presentar-se una garantia definitiva, del 10% de les càrregues d'urbanització prevista en el programa, IVA no inclòs, amb expressió dels termes i requisits que siguen exigits per l'ordenament jurídic en eixe moment.  
III.1.2) Principals condicions de finançament i de pagament i/o referència a les disposicions que les regulen:   
Les establides en les bases generals i particulars i la legislació aplicable com la Llei 16/2005, de 30 de desembre, de la Generalitat, Urbanística Valenciana, Diari Oficial de la Comunitat Valenciana número 5167, de 31 de desembre del 2005, i el Reglament de Gestió Territorial i Urbanística, Decret 67/2006, de 12 de maig, Diari Oficial de la Comunitat Valenciana de 23 de maig del 2006.   
III.1.3) Forma jurídica que haurà d'adoptar l'agrupació d'operadors econòmics adjudicatària del contracte:   
No és exigible.   
III.1.4) Altres condicions particulars a què està subjecta l'execució del contracte:   
Sí. Vegeu les bases generals i particulars de programació del programa d'actuació integrada.  
III.2) CONDICIONS DE PARTICIPACIÓ  
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil:   
Informació i tràmits necessaris per a avaluar si es complixen els requisits: la capacitat per a ser urbanitzador s'arreplega en la base particular número XIII, sense que de cap de les maneres puguen ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques.  
III.2.2) Capacitat econòmica i financera:   
Informació i tràmits necessaris per a avaluar si es complixen els requisits: vegeu la base particular XIV.  
III.2.3) Capacitat tècnica:   
Informació i tràmits necessaris per a avaluar si es complixen els requisits: vegeu la base particular XV.  
III.2.4) Contractes reservats: No.  
APARTAT IV: PROCEDIMENT   
IV.1) TIPUS DE PROCEDIMENT   
IV.1.1) Tipus de procediment: obert.   
IV.2) CRITERIS D'ADJUDICACIÓ   
IV.2.1) Criteris d'adjudicació:   
L'oferta econòmicament més avantatjosa tenint en compte els criteris continguts en les bases particulars, enumerats a continuació:  
1. Alternativa tècnica: criteri de ponderació: 70%.  
Qualitat tècnica de l'ordenació proposada 50 punts; resolució adequada de la integració de l'actuació en el seu entorn, millor estructuració de les dotacions públiques i espais lliures 20 punts; qualitat tècnica de les resolucions proposades per a la urbanització 10 punts; habitatges sotmesos a algun règim de protecció que es comprometa a promoure l'urbanitzador: nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador 5 punts; inversió en programes de restauració paisatgística o d'imatge urbana 5 punts; termini d'execució del programa d'actuació, compromís d'edificació simultània a la urbanització per damunt del mínim legalment exigible, compromisos addicionals assumits voluntàriament a càrrec de l'urbanitzador 10 punts  
2. Puntuació mínima de l'alternativa per a poder valorar la proposició: 50 punts.  
3. Proposició juridicoeconòmica: criteri de ponderació: 30%  
Import de les càrregues d'urbanització (euros/m² edificabilitat) 35 punts; valoració dels terrenys a l'efecte de fixar el coeficient de canvi a efectes de pagament en terrenys, juntament amb la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient 30 punts; major proporció de terrenys propis o d'associats que hagen de quedar afectes amb garantia real 35 punts; compromisos financers per a l'execució de les obligacions complementàries assumides voluntàriament i a costa seu 10 punts.  
IV.2.2) Es realitzarà una subhasta electrònica?: No.  
IV.3) INFORMACIÓ ADMINISTRATIVA   
IV.3.1) Número de referència que el poder adjudicador assigna a l'expedient:   
Expedient 154/2007, Programa d'Actuació Integrada Sector Industrial Nord.  
IV.3.2) Publicacions anteriors referents al mateix contracte: no.   
IV.3.3) Condicions per a l'obtenció del plec de condicions i documentació complementària o document descriptiu   
Termini de recepció de sol·licituds de documents o d'accés a estos: 26.02.2008, de 09.00 hores a 13.00 hores.  
Documents subjectes a pagament: no.   
IV.3.4) Termini de recepció d'ofertes i sol·licituds de participació:   
Les proposicions de les persones interessades hauran de presentar-se amb anterioritat al dia 27 de febrer de 2008 a les 13:00 hores.  
IV.3.5) Llengua(ües) en què pot redactar-se l'oferta o sol·licitud de participació:   
ES: Espanyol.  
Altres: valencià.   
IV.3.7) Termini durant el qual el licitador estarà obligat a mantindre la seua oferta:   
Els licitadors estaran obligats a mantindre la seua oferta fins a l'adjudicació, i la proposició de l'adjudicatari fins a la formalització del contracte.  
L'anunci del concurs de programa d'actuació integrada va ser enviat al Diario Oficial de la Unión Europea en data 26 de novembre del 2007.  
Turís, 26 de novembre del 2007.- L'alcaldessa: Pilar Blasco Domingo.  
Les bases particulars que han de regir el concurs per a l'aprovació i adjudicació del Programa d'Actuació Integrada del Sector Industrial Nord de Turís són les següents:  
Base I. Abast d'estes bases  
Estes bases particulars, que desenvolupen les bases generals reguladores de la gestió indirecta, publicades en l'annex II del Decret 67/2006, del Reglament d'Ordenació i Gestió Territorial i Urbanística Valenciana, es redacten d'acord amb el que preveu l'article 131.2 de la Llei Urbanística Valenciana (en avant LUV) i 286 del Reglament d'Ordenació i Gestió Territorial i Urbanística (en endavant ROGTU) que la desenvolupa.  
Tenen com a objecte regular totes aquelles qüestions jurídiques, econòmiques i administratives que afecten tant el procediment d'adjudicació com al desplegament i execució del programa de referència, mitjançant la gestió indirecta.  
Base II. Objecte del contracte  
Este contracte té com a objecte el desplegament i execució del programa d'actuació integrada que s'especifica en estes bases particulars, en les quals es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de l'actuació.   
Base III. Règim jurídic (art. 286.1.d) del Reglament d'Ordenació i Gestió Territorial i Urbanística)  
Este contracte té naturalesa jurídica administrativa especial, i en tot el que no preveu estes bases particulars s'aplicaran la Llei 16/2005, de 30 de desembre, de la Generalitat, Urbanística Valenciana, i el Reglament d'Ordenació i Gestió Territorial Urbanística, aprovat per Decret 67/2006, de 19 de maig, del Consell de la Generalitat, modificat pel Decret 36/2007, de 13 abril. S'aplicaran supletòriament les disposicions contingudes en el títol IV, del llibre II, del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, i les establides en el Reglament General de la dita llei, aprovat per Reial Decret 1098/2001, de 12 d'octubre, així com les normes que regulen la contractació administrativa de les entitats locals que se li apliquen.  
En cas de contradicció entre els documents contractuals abans citats, l'ordre de prelació serà el següent: bases particulars de programació, contracte per al desplegament i execució del programa d'actuació integrada.  
Base IV. Ordenació urbanística vigent (art. 131.2.a Llei Urbanística Valenciana)  
Turís disposa de normes subsidiàries de planejament aprovades definitivament el 18 de desembre de 1990. Havent optat l'Ajuntament per la redacció d'un nou Pla General, que seria l'instrument de planejament que substituiria les esmentades normes, es va iniciar el tràmit obtenint informe favorable al concert previ per part del director general d'Urbanisme i Ordenació Territorial el 16 de desembre del 2002. En data 25 de maig del 2007 este es va aprovar provisionalment. En l'actualitat encara no s'ha aprovat definitivament el Pla General.  
El sector la programació del qual es proposa correspon al sector industrial nord SUZI.1 del concert previ del Pla General de Turís que s'està tramitant, i les seues fites són les següents:  
Nord: sòl no urbanitzable comú i variant autovia CV-50.  
Sud: polígon industrial i CP-3065 Silla-Alborache.  
Este: variant autovia CV-50, i  
Oest: CV-50 Llíria-Tavernes de Valldigna.  
L'àmbit a programar haurà de comprendre els esmentats terrenys i aquells necessaris per a la correcta connexió i integració. La superfície aproximada continguda en les fitxes del Pla General en tramitació, de tota l'actuació urbanística és de 602.477 m², sense computar en eixa superfície la cessió prevista en l'article 13.6 de la Llei d'Ordenació del Territori i Protecció del Paisatge.   
En el planejament vigent el sòl està classificat com a sòl no urbanitzable, per la qual cosa la proposta de programació haurà de plantejar la modificació de la classificació del sòl.  
Base V. Memòria de necessitats i objectius del programa d'actuació integrada (art. 131.2.b Llei Urbanística Valenciana)  
1. Memòria de necessitats  
1.1. Haurà de justificar-se en la proposta de programació la necessitat abordar un desenvolupament urbà harmònic, davall un nou model que signifique una oferta de desenvolupament immobiliari industrial d'alta qualitat, aprofitant al màxim les condicions naturals i d'accessibilitat del territori.  
1.2. A més d'estos objectius establits amb caràcter general, al programa d'actuació integrada se li adscriu el trasllat i construcció de l'EDAR-3 que forma part de la xarxa primària d'infraestructures, amb capacitat suficient per a tractar les aigües residuals pròpies i les generades pels sectors i sòl urbà adscrit, que es construirà a càrrec del sector els col·lectors necessaris.  
2. Objectius de la programació  
a) Gestionar la transformació jurídica de les finques afectades pel programa. En este sentit l'urbanitzador estarà obligat a:  
· Demanar, dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.  
· Fitar i delimitar les parcel·les aportades a la reparcel·lació amb caràcter previ a la redacció del projecte.  
· Presentar per a la seua aprovació el projecte de reparcel·lació.  
· Pagar als creditors nets abans que la reparcel·lació accedisca al Registre de la Propietat.  
· Inscriure en el Registre de la Propietat les noves finques resultants, especialment les destinades al domini públic.  
· Fer constar en el Registre de la Propietat les afeccions existents   
· Cancel·lar les finques cadastrals aportades a la Reparcel·lació i inscriure les resultants en el Cadastre.  
· Qualssevol altres actuacions necessàries per a la transformació jurídica de les finques afectades.  
· b) Urbanitzar completament la unitat o unitats d'execució que constituïxen l'objecte del programa i realitzar les obres públiques addicionals que calga, amb subjecció a les previsions temporals i econòmiques del programa (definint-se, a nivell general, aquelles obres necessàries per a garantir els servicis urbanístics i la seua connexió amb les infraestructures generals).  
c) Connectar i integrar adequadament la urbanització amb les xarxes d'infraestructures d'energia, comunicacions i servicis públics existents, devent per a això:  
· Aportar informes de les administracions sectorials les competències del qual resulten afectades per l'actuació (carreteres, xarxa ferroviària, domini públic hidràulic, domini públic marítim-terrestre i altres)  
· Presentar, si és el cas, estudis i informes favorables per a fer les connexions amb les companyies subministradores corresponents (llum, aigua, gas, telefonia i altres).  
· Incloure en el projecte d'urbanització la construcció de les obres complementàries que siguen necessàries.  
d) Suplementar les infraestructures i espais públics o reserves dotacionals que calga per a no minvar ni desequilibrar els nivells de qualitat, quantitat o capacitat de servicis existents i exigibles reglamentàriament.  
e) Obtindre els sòls dotacionals públics de l'àmbit de l'actuació a favor de l'administració gratuïtament. A estos efectes:  
· L'urbanitzador efectuarà la seua inscripció en el Registre de la Propietat i en traslladarà a l'administració la corresponent certificació acreditativa.  
· Els entregarà en perfectes condicions, una vegada concloses les obres d'urbanització, i alçarà la corresponent acta d'entrega.  
· Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost d'esta haurà de ser assumit per tots els propietaris afectats.  
f) Obtindre l'aprofitament que legalment corresponga, amb destinació al patrimoni públic del sòl a favor de l'administració actuant de forma gratuïta.  
g) Ordenar el repartiment equitatiu de les càrregues i beneficis de l'actuació entre els afectats.   
h) Establir terminis per a edificar els solars resultants de l'actuació urbanitzadora, i incloure un cronograma en què s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa.  
i) Obtindre els sòls dotacionals públics de l'àmbit de l'actuació a favor de l'administració gratuïtament. A estos efectes:  
- L'urbanitzador efectuarà la seua inscripció en el Registre de la Propietat i en traslladarà a l'administració la corresponent certificació acreditativa.  
- Els entregarà en perfectes condicions, una vegada concloses les obres d'urbanització, i n'alçarà l'acta d'entrega corresponent.  
- Els transformadors d'energia elèctrica es consideraran equipament privat. Tant el sòl necessari per a la seua implantació com el cost d'esta han de ser assumits per tots els propietaris afectats.  
- D'acord amb el que disposa l'article 13.6 de la Llei de la Generalitat 4/2004, d'Ordenació del Territori i Protecció del Paisatge, l'aprovació i adjudicació definitiva d'este programa comportarà l'obligació de cedir gratuïtament a l'Ajuntament sòl no urbanitzable protegit, en una superfície igual, en principi, a la reclassificada.  
De conformitat amb el que disposa l'article 6.2.c de les normes urbanístiques del Pla General en tramitació, l'obtenció dels parcs públics naturals en instruments urbanístics que classifiquen sòl no urbanitzable en sòl urbanitzable se subjecta a les regles següents:  
1. La delimitació de l'àrea del sòl protegit concreta per a cada actuació integrada es realitzarà en el programa que la desenvolupe.  
2. En el cas que la dita superfície poguera ser aportada directament pel promotor de l'Actuació Integrada, esta tindrà caràcter de càrrega d'urbanització, i es valorarà esta d'acord amb les normes de valoració arreplegues en la legislació estatal.  
3. En el cas que l'obtenció del sòl haguera de realitzar-se per mitjà de reparcel·lació forçosa, en el programa s'establiran els coeficients de ponderació en funció de la classe de sòl a incorporar i de l'aprofitament del sector a què s'adscriguen.  
Base VI. Paràmetres urbanístics (art.131.2.c Llei Urbanística Valenciana)  
Els paràmetres urbanístics que es prendran són els establits en la fitxa de gestió del Pla General en tramitació sent els següents:  
Denominació: sector industrial nord.  
Superfície del sector: aproximadament 602.477 m²s.  
Classificació: sòl urbanitzable.  
Zona d'ordenació urbanística: industrial aïllada.  
Aprofitament tipus: 0,4538 m²t/m²s .  
Xarxa primària adscrita: EDAR-3: 8.869 m²s.  
Xarxa secundària: a determinar pel pla parcial.  
Condicions de desenvolupament:  
· El sector es desenvoluparà per mitjà del preceptiu programa d'actuació integrada, i serà, en principi, la seua gestió indirecta.  
· El programa assegurarà la connexió i integració del sector amb les xarxes d'infraestructures, comunicacions i servicis públics existents.  
· Se li adscriu el trasllat i construcció de l'EDAR-3 que forma part de la xarxa primària d'infraestructures, amb capacitat suficient per a tractar les aigües residuals pròpies i les generades pels sectors i sòl urbà adscrit, i es construiran a càrrec del sector els col·lectors necessaris.  
· S'haurà d'obtindre el sòl dotacional necessari i, així mateix, executar la rotonda-nord en l'actual CV-50 a fi de connectar adequadament el nucli urbà consolidat amb l'actual carretera CV-50.  
Condició particular: Connexió a través de rotonda nord a CV-50.  
Base VII. Criteris i objectius urbanístics i territorials (art. 131.2.d Llei Urbanística Valenciana)  
El sector delimitat no compta amb ordenació detallada, perquè es tracta d'una zona classificada com a sòl no urbanitzable en el planejament municipal vigent, per tant, les proposicions que presenten els interessats per al desenvolupament de l'actuació hauran de tindre en compte les condicions de desenvolupament següents:   
a) Condicions generals:  
- L'establiment de les millors solucions tècniques amb vista a una adequada i òptima ordenació urbanística i arquitectònica, així com solucionar problemes de trànsit viari, accessibilitat i infraestructures. En virtut de tot això es considera convenient disposar de manera ordenada, seqüencial i proporcionada, tant les tipologies edificatòries com els usos previstos en el sector, atenent a criteris de localització física (topogràfica o altres condicionants), integració paisatgística i protecció ambiental (impactes visuals, contaminació acústica, activitats molestes), relació amb el nucli urbà existent, xarxa viària i accessos (rodats, de vianants, carril-bici?).  
- La millor forma, localització, ordenació i distribució de les zones verdes i sòls dotacionals públics. Es valorarà positivament la utilització i disposició d'espècies vegetals autòctones i elements propis de l'entorn en les zones verdes i espais públics de manera que es compatibilitze la integració paisatgística amb una adequada utilització dels recursos hídrics i, a més, es facilite el futur manteniment d'estos espais enjardinats. Així mateix han d'articular-se solucions en el perímetre de l'àmbit proposat que garantisquen una adequada transició del sòl urbanitzat cap als terrenys protegits, utilitzant preferiblement elements i àrees d'esmorteïment.  
b) Condicions específiques:  
- Funció territorial: per al desenvolupament del sector s'haurà d'obtindre el sòl dotacional necessari i, així mateix, solucionar la connexió amb la CV-50 a través de la rotonda corresponent. Haurà d'obtindre i construir la nova estació depuradora d'aigües residuals, i propiciar el trasllat de l'actual.  
No s'admetran accessos rodats des de carreteres fora dels permesos per l'administració tutelar de la via de què es tracte.  
- Ús característic o global: s'establix com a ús característic o global l'industrial i com a zonificació el d'industrial aïllada (article 91 del Reglament de Zones d'Ordenació Urbanística de la Comunitat Valenciana, aprovat per Ordre de 26 d'abril de 1999, del conseller d'Obres Públiques, Urbanisme i Transport.  
- Seqüència de desenvolupament del sector: el projecte de Pla General de Turís, establix un termini màxim de quatre anys per al desenvolupament del sector, atés el seu immediat accés a les infraestructures viàries.   
Base VIII. Objectius d'edificació privada (art. 131.2.e Llei Urbanística Valenciana)  
1. El principal objectiu de l'edificació privada industrial del present sector consistix a accelerar la implantació d'activitats industrials i terciàries generadores de llocs de treball necessàries per a canalitzar i donar cobertura a la demanda laboral, propiciada fonamentalment per la crisi del sector agrari.  
2. Els solars que l'agent urbanitzador obtinga com a conseqüència de la retribució de la seua labor urbanitzadora hauran de ser edificats en un termini no superior a quatre anys.   
3. En principi no es considera oportú establir l'obligació de simultaniejar la urbanització i l'edificació.  
4. Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, s'establiran en el pla parcial que ordene el sector que necessàriament haurà de respectar el sistema d'ordenació, la tipologia edificatòria i l'ús global determinats en el projecte de Pla General aprovat provisionalment per l'Ajuntament de Turís.  
L'àmbit d'este concurs és una zona de sòl no urbanitzable no protegit i part de sòl no urbanitzable de protecció agrícola, la classificació i la qualificació del qual es pretén modificar per mitjà del corresponent programa que en este cas haurà d'instar a la revisió o la modificació de les normes subsidiàries vigents, a fi d'obtindre la desprotecció de la dita àrea i la tramitació pla parcial.  
Per això juntament amb l'alternativa tècnica haurà de presentar-se:  
a) Modificació puntual de les normes subsidiàries, amb la desprotecció del sòl no urbanitzable de protecció agrícola.  
b) Pla parcial modificatiu de l'ordenació estructural, sòl no urbanitzable comú en sòl urbanitzable.  
c) Document de Justificació de la Integració Territorial, article 74 de la Llei Urbanística Valenciana.  
d) Estudi d'Impacte Ambiental (Llei 2/89 de la Generalitat Valenciana d'Impacte Ambiental. Decret 162/90, de 15/10, del Consell de la Generalitat Valenciana, pel qual s'aprova el reglament d'execució de la Llei 2/1989. Ordre de 3 de gener del 2005 de la conselleria de Territori i Vivenda).   
e) Sol·licitud de Cèdula Territorial d'Urbanització  
f) Estudi acústic, segons exigències de l'article 25 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, i el Decret 104/2006, de 14 de juliol, del Consell, de planificació i gestió en matèria de contaminació acústica.  
g) Estudi d'integració paisatgístic, segons l'article 48.4.a del Decret 120/2006, del Reglament del Paisatge.  
h) Projecte d'urbanització  
Aquells que pogueren ser exigits per la legislació sectorial.  
Base X. Prescripcions tècniques del projecte d'urbanització (article 131.2.h Llei Urbanística Valenciana)  
El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció de tècnic diferent del seu redactor original, havent de complir el que establix l'article 52 del Text Refós de la Llei de Contractes de les Administracions Públiques. No podrà modificar les previsions del pla que desenvolupa. En cap cas, podrà contindre determinacions sobre ordenació, règim del sòl o de l'edificació. Comprendrà tots i cada un dels documents assenyalats en l'article 156.1 de la Llei 16/2005, d'Urbanística Valenciana i en l'article 350 del Decret 67/2006, del Reglament d'Ordenació i Gestió Territorial i Urbanística Valenciana.  
El projecte d'urbanització no podrà modificar les previsions del pla que desenvolupa sense perjudici que puga efectuar les adaptacions de detall exigides per les característiques del sòl i subsòl en l'execució material de les obres.  
Documentació del projecte d'urbanització  
El projecte d'urbanització, de conformitat amb l'article 156 de la Llei 16/2005, d'Urbanística Valenciana i 350 del Decret 67/2006, del Reglament d'Ordenació i Gestió Territorial i Urbanística Valenciana, contindrà els documents següents:  
a) Memòria descriptiva de les característiques de les obres  
b) Plans d'informació i de situació en relació amb el conjunt urbà. Inclouran la planta viària del planejament que s'executa i de l'entorn immediat.  
c) Plans de projecte i de detall.  
d) plec de condicions tècniques, generals i particulars.  
e) Mesuraments.  
f) Quadres de preus unitaris i descompostos. El quadre de preus descompostos i el pressupost d'execució material formaran part de la proposició jurídic econòmica, que ha de presentar-se en plica tancada. No obstant això, hauran de presentar-se a la vista els mesuraments i el detall de les unitats d'obra.  
g) Pressupost general i resum de pressupost.  
h) Estudi de seguretat i salut.  
Obres d'urbanització a incloure en el projecte, conforme a l'article 157 de la Llei 16/2005, d'Urbanística Valenciana:  
a) Pavimentació de calçades, aparcaments, voreres, xarxa de vianants, tractament d'espais lliures, i mobiliari urbà i senyalització  
b) Xarxes de distribució d'aigua potable, de reg i d'hidrants contra incendis.  
c) Xarxa de clavegueram per a aigües residuals i sistema d'evacuació d'aigües pluvials.  
d) Xarxa d'energia elèctrica, gasificació i comunicacions.  
e) Xarxa d'enllumenat públic.  
f) Jardineria, arbratge i ornamentació en el sistema d'espais lliures.  
El projecte d'urbanització resoldrà les necessitats d'integració i connexió amb les xarxes generals en el seu entorn territorial i la resta d'exigències establides en el planejament que es desenvoluparan.   
En la redacció del projecte d'urbanització es tindrà en compte la normativa específica en matèria d'accessibilitat, especialment el Decret 39/2004, de 5 de març, que desenvolupa la Llei 1/1998, de Generalitat, en matèria d'accessibilitat en l'edificació de pública concurrència i en el medi urbà.  
Es consideren prescripcions tècniques mínimes en cada un dels capítols la normativa sectorial d'obligat compliment  
De conformitat amb el que disposa l'article 13 de les normes urbanístiques del Pla General, els projectes d'urbanització desenvoluparan les determinacions que es contenen en estes normes i, en el cas del sòl urbanitzable, inclouran a més les que es preveuen en els respectius plans parcials.  
Base XI. Preu de licitació (art. 286.1.h del Decret 67/2006, del Reglament d'Ordenació i Gestió Territorial i Urbanística Valenciana  
El preu de licitació, que té caràcter de màxim, i que servix exclusivament de base per al càlcul de la garantia provisional, és trenta-sis milions d'euros (03.941.482 €), d'acord amb el que preveu l'article 140.1 de la Llei 16/2005, d'Urbanística Valenciana.  
Base XII. Terminis de desplegament i execució de programa (article 131.2.i de Llei 16/2005, d'Urbanística Valenciana i article 286.1.i del Decret 67/2006, del Reglament d'Ordenació i Gestió Territorial i Urbanística Valenciana)  
De conformitat amb allò que s'ha preceptuat en els articles 131.2.i de la Llei Urbanística Valenciana i 286.1.i) del Reglament d'Ordenació i Gestió Territorial i Urbanística, els terminis màxims de què disposa l'administració i l'urbanitzador per a l'adjudicació, desplegament i execució del programa, seran els següents:  
1. Anunci del concurs: la informació pública d'este concurs es realitzarà de conformitat amb el que disposa l'article 132 de la Llei Urbanística Valenciana i els seus concordants del Reglament d'Ordenació i Gestió Territorial i Urbanística.  
2. Proposicions dels interessats. Terminis: de conformitat amb el que disposa l'article 133.3 de la Llei Urbanística Valenciana, les proposicions dels interessats, acompanyades de la documentació exigida en l'apartat 1 de l'esmentat precepte, es presentaran en el termini màxim de tres mesos, comptadors a partir de la data d'enviament de l'anunci de concurs al Diario Oficial de la Unión Europea.  
3. Informació pública: els concursants sotmetran la documentació a què fa referència els articles 134.1 de la Llei Urbanística Valenciana i 293 del Reglament d'Ordenació i Gestió Territorial i Urbanística a informació pública per un termini d'un mes.  
4. Adjudicació del programa: l'Ajuntament disposarà d'un termini de tres mesos, comptador a partir de l'obertura de les proposicions dels interessats, per a l'aprovació i adjudicació del programa d'actuació integrada.  
Esta aprovació municipal serà provisional i no legitimara el desplegament i execució del programa d'actuació integrada fins a l'aprovació definitiva del pla parcial modificatiu de l'ordenació estructural i la seua tramitació prèvia corresponent per la conselleria competent (art. 137.5 LUV)  
5. Formalització del contracte: en el termini d'un mes, comptador a partir de la notificació de l'acord d'aprovació i adjudicació definitiva del programa a l'adjudicatari, es procedirà a la formalització en document administratiu del contracte per al desplegament i execució del programa d'actuació integrada que, com a mínim, inclourà en les seues clàusules una referència a les qüestions previstes en l'article 138.3 de la Llei Urbanística Valenciana.  
Amb anterioritat a la formalització del contracte l'urbanitzador haurà d'acreditar davant de l'Ajuntament la constitució de la garantia definitiva, en la forma i quantia que s'establixen en estes bases.  
6. La presentació de textos refosos corresponents al planejament o al projecte d'urbanització haurà de produir-se en el termini màxim de dos mesos des que tinga lloc la notificació a l'urbanitzador de l'aprovació provisional o definitiva, que impose modificacions a l'alternativa tècnica (art. 332.a ROGTU)  
7. Licitació, si és el cas, de les obres d'urbanització: l'empresari constructor serà seleccionat per mitjà de concurs o subhasta de conformitat amb els articles 82 i següents del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques i articles 120 i 160 de la Llei Urbanística Valenciana i concordants del Reglament d'Ordenació i Gestió Territorial i Urbanística, llevat que hi concórreguen les excepcions legalment previstes.  
L'inici del procediment de concurrència pública per a la selecció de l'empresari constructor haurà de tindre lloc en el termini d'un mes des de la formalització del contracte entre l'urbanitzador i l'administració actuant. (Article 332.b ROGTU)  
8. Projecte de reparcel·lació: el projecte de reparcel·lació haurà de sotmetre's a informació pública en el termini màxim de quatre mesos des de l'expiració del termini que l'article 167.3 de la Llei Urbanística habilita els propietaris per a optar pel mode de retribuir a l'urbanitzador.  
La presentació de text refós del projecte de reparcel·lació, si és el cas, haurà de produir-se en el termini màxim de dos mesos des que tinga lloc la notificació a l'urbanitzador de les modificacions a introduir.  
9 Execució material de les obres d'urbanització:  
- Inici: un mes des que adquirisca fermesa en via administrativa l'aprovació definitiva del projecte de reparcel·lació.  
- Terminació: 24 mesos des de l'inici de les obres per a l'execució de les obres dins de l'àmbit de la unitat d'execució.  
- Recepció per l'Ajuntament: les obres d'urbanització s'entendran rebudes als tres mesos des de l'oferiment formal sense resposta administrativa expressa o des que queden obertes a l'ús públic, de conformitat amb el que disposen els articles 188.2 de la Llei Urbanística Valenciana i 147 i concordants del Text Refós de la Llei de Contractes de les Administracions Públiques.  
- Termini de garantia: 12 mesos des de la recepció de les obres d'urbanització.  
- Pròrrogues: el termini d'execució serà prorrogable per causa justificada, no imputable a l'urbanitzador, que impedisca realitzar les obres dins del termini previst, tot això amb un informe previ de la direcció facultativa corresponent.  
10. Edificació dels solars: els programes preveuran l'edificació dels solars resultants de manera justificada amb les condicions d'absorció del mercat immobiliari, amb un termini màxim de quatre anys, determinant-se la seqüència i prioritat de l'execució, en dos fases bianuals, en aplicació de l'article 125 de la Llei Urbanística Valenciana.  
11. Pròrrogues: l''urbanitzador està obligat a complir els terminis fixats en la Llei Urbanística Valenciana, en estes bases particulars i en el contracte que subscriga amb l'Ajuntament.  
En particular l'incompliment d'esta obligació essencial habilitarà a l'Ajuntament de Turís a imposar les multes coercitives assenyalades en la Llei de Contractes de les Administracions Públiques i, si és el cas, a resoldre el contracte, amb confiscació de la garantia definitiva.  
No obstant això, l'Ajuntament de Turís, a sol·licitud de l'urbanitzador i per les causes taxades en l'article 332.2 del ROGTU i la legislació de contractació administrativa pública, podrà concedir pròrrogues, sempre que això permeta una més adequada conclusió de l'actuació programada.  
Base XIII. Capacitat per a ser urbanitzador  
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques.  
3. No podran ser urbanitzadors ni promoure programes d'actuació integrada els que hagen participat en la investigació, experimentació, estudi o desenvolupament del pla d'acció territorial o Pla General que afecte l'ordenació de l'àmbit que es licita.  
Base XIV. Solvència econòmica i financera (art. 131.2.m Llei Urbanística Valenciana)  
Per a justificar la solvència econòmica i financera de l'urbanitzador haurà de reunir un dels requisits següents:  
A) Capital social mínim: 5% del preu de licitació del programa.  
Este extrem s'acreditarà per mitjà de certificat expedit pel Registre Mercantil, d'una antiguitat no superior a tres mesos.  
B) Agrupacions d'interés urbanístic: aquelles que es troben legalment constituïdes, amb personalitat juridicopública perquè estan degudament registrades, es considerarà que té solvència financera en tot cas.  
S'acreditarà este extrem per mitjà de certificat acreditatiu de la inscripció en el Registre d'Agrupacions d'Interés Urbanístic.  
Base XV. Solvència tècnica i professional (art. 131.2.m Llei Urbanística Valenciana)  
1. La justificació de la solvència tècnica i professional de l'urbanitzador s'acreditarà per un o alguns dels mitjans següents:   
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant  
b) Indicació de l'equip tècnic, estiga o no integrat en l'estructura organitzativa de l'urbanitzador, que participará en la gestió del programa d'actuació integrada, i especialment dels responsables del control de qualitat  
c) Titulacions acadèmiques i professionals del personal de direcció de l'urbanitzador  
d) Declaració que indique la mitjana anual de personal, amb menció si és el cas, del grau d'estabilitat en l'ocupació i la plantilla del personal directiu durant els tres últims anys  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant estiga disposat a aplicar durant el desplegament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses i o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.  
Base XVI. Garanties  
1. Els que desitgen participar en el procediment de licitació d'un programa d'actuació integrada hauran de constituir en la forma i als efectes previstos en el Text Refós de la Llei de Contractes de les Administracions Públiques, una garantia provisional equivalent al 2% de l'estimació aproximada de les càrregues del programa, IVA no inclòs, puja a la quantitat de set-cents vint mil euros (720.000 €).  
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i execució dels programes d'actuació integrada.  
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
4. La garantia definitiva, a constituir en la forma i als efectes previstos en el Text Refós de la Llei de Contractes de les Administracions Públiques, s'establix en un 10% del valor de les càrregues d'urbanització, IVA no inclòs, del programa d'actuació integrada aprovat.   
5. Procedirà elevar la garantia definitiva al 20% en els supòsits d'aprovació de programes d'actuació integrada en els que les càrregues urbanístiques es troben sotmeses en presumpció de temeritat calculada en els termes establits en la legislació de contractes de les administracions públiques.  
6. Les garanties podran constituir-se en qualsevol d'estes modalitats:  
a) En metàl·lic o en valors públics o privats.  
b) Per mitjà d'aval, que només s'acceptarà si va acompanyat del testimoni de coneixement de firma subscrit per notari i sempre que l'entitat avalista es trobe autoritzada per a operar a Espanya en la forma i condicions establides en l'article 56 del Reglament de la Llei de Contractació de les Administracions Públiques.  
c) Per mitjà de contracte d'assegurança de caució, que haurà de constituir-se en forma de certificat individual d'assegurança, amb la mateixa extensió i garanties que les resultants de la pòlissa. El dit certificat individual haurà de fer referència expressa a què la falta de pagament de la prima, siga única, primera o següent, no donarà dret a l'assegurador a resoldre el contracte, ni este quedarà extingit, ni la cobertura de l'assegurador suspesa, ni estiga alliberat de la seua obligació cas que l'assegurador haja de fer efectiva la garantia, així com que l'assegurador no podrà oposar a l'assegurat les excepcions que puguen correspondre-li davant del beneficiari de l'assegurança.   
7. L'urbanitzador seleccionat haurà de dipositar la garantia definitiva en la caixa de la corporació, en el termini de 15 dies naturals, que es comptaran des de la data en què l'urbanitzador seleccionat siga requerit per a això per l'ajuntament, una vegada es produïsca l'aprovació definitiva del pla parcial. En el mateix termini, l'urbanitzador seleccionat haurà d'acreditar, igualment, davant del servici competent en matèria de programació, el pagament de totes les despeses originades pel concurs, així com estar al corrent en el pagament de les obligacions derivades de tributs autonòmics i estatals, per mitjà de l'aportació dels corresponents certificats, i l'ajuntament comprovarà pels seus propis mitjans que es troba al corrent en el pagament de tributs municipals.  
Base XVII. Presentació de proposicions  
1. Els qui desitgen prendre part en la licitació hauran de presentar les seues proposicions en el termini de tres mesos a partir de la data d'enviament de l'anunci al Diario Oficial de la Unión Europea, en el Registre d'Entrada de l'Ajuntament de Turís, siti a la plaça Constitució número 1, de Turís, codi postal 46771, en horari de 09.00 hores a 14.00 hores. S'admetrà la presentació de la documentació per correu en la forma establida en l'article 80.4 del Reglament de Contractes.   
Les proposicions es presentaran amb el model adjunt en l'annex I d'estes bases i estaran integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que el represente i tot indicant el nom i cognoms o raó social del proponent amb la següent documentació en idioma castellà o valencià:  
Sobre A. Alternativa tècnica, es presentarà obert.  
Sobre B. Proposició juridicoeconòmica, es presentarà en sobre tancat.  
La documentació que es trobe en estos sobres serà objecte de valoració a l'efecte d'aprovació del programa i adjudicació de la condició d'urbanitzador.  
Sobre C. Es presentarà amb el títol de «Documentació» i contindrà la documentació següent:  
a) Si hi concorreguera una societat mercantil, haurà de presentar escriptura de constitució inscrita en el Registre Mercantil. Si es tractant d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic depenent de la conselleria competent en urbanisme.  
b) Els qui compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el registre mercantil o registre públic corresponent.  
c) Quan l'oferent actue en nom propi i siga empresa individual, haurà de presentar DNI o fotocòpia legalitzada d'este.  
d) Resguard acreditatiu d'haver constituït la garantia provisional en els termes exigits en la base XVI.  
e) Declaració responsable de no estar sotmés en cap de les prohibicions per a contractar establides per la legislació reguladora de la contractació administrativa, inclós el fet de trobar-se al corrent en el compliment de les obligacions tributàries i amb la seguretat social imposades per les disposicions vigents.  
f) Els documents que acrediten els requisits de solvència tècnica i professional, econòmica i financera.  
g) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedix, al fur jurisdiccional estranger que poguera correspondre'ls.  
h) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4.de la Llei Urbanística Valenciana. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals extrems.  
i) En cas de concórrer a la licitació diverses empreses, compromeses en la constitució d'una unió temporal, cada una d'estes haurà d'acreditar la seua personalitat jurídica i capacitat, i indicar els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha de detindre la representació de la unió davant de l'administració, així com el compromís formal de constituir-se en unió temporal d'empreses en el cas que resulten adjudicataris.  
2. Cada concursant no podrà presentar més d'una proposició, ni formular-ne variants. Tampoc no podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'una acta autoritzada per un notari amb competència territorial al municipi afectat i en dipositaran una còpia a la seu de l'Ajuntament, i els exposaran al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només als efectes de la presentació d'al·legacions.  
Base XVIII. Contingut mínim de l'alternativa tècnica  
L'alternativa tècnica del programa d'actuació integrada tindrà el contingut següent:  
a) L'alternativa tècnica haurà d'anar acompanyada necessàriament de diversos documents de planejament, modificació puntual de les normes subsidiàries de desprotecció del sòl no urbanitzable i pla parcial modificatiu de l'ordenació estructural, que incloga una proposta d'ordenació detallada per a l'àmbit d'actuació.  
b) Àmbit de l'actuació integrada. Es permetrà la redelimitació de l'àmbit territorial a programar per part de l'alternativa tècnica sempre que es donen les condicions previstes en l'article 122 ROGTU.  
En defecte de previsió expressa, únicament tindrà lloc quan tinga com a objecte l'ampliació de la xarxa primària i secundària prevista en el planejament vigent, així com quan la seua extensió siga necessària per a connectar-la a les xarxes de servicis existents.  
En tot cas, s'ha d'assegurar el suplement de dotacions de xarxa primària i de xarxa secundària que poguera exigir l'ampliació i la seua deguda integració en l'estructura urbanística del pla.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials d'esta.  
e) Terminis que es proposen per al desenvolupament de l'actuació integrada, i es determinaran tant el corresponent a les obres d'urbanització com a les obres d'edificació dels solars resultants.  
f) Projecte d'urbanització on es determine el corresponent a les obres d'urbanització com a les obres d'edificació dels solars resultants.  
g) Informes emesos per les companyies subministradores de servicis en relació amb l'actuació proposada o, si no n'hi ha, resguard acreditatiu d'haver-los sol·licitat.  
h) Percentatge del compromís que assumix el licitador d'edificar de forma simultània a l'execució de la urbanització.  
i) Enunciat dels objectius complementaris que es proposen d'acord amb l'article 124.2 de la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
j) Mesures de control de qualitat i compliment de les normes de qualitat ambiental, si és el cas.  
k) Inventari preliminar de construccions, plantacions i instal·lacions la demolició de les quals, destrucció o eradicació exigisca la urbanització.  
l) Estimació preliminar i general d'aquelles despeses d'urbanització variables l'import de les quals, encara que siga repercutible als propietaris, no es puga determinar per la concurrència d'ofertes.  
m) Estimació aproximada, no vinculant, de les indemnitzacions i compensacions que corresponguen per tots els conceptes a càrrec de l'actuació, sense perjudici de la valoració definitiva que procedisca en el moment d'exposar al públic el projecte de reparcel·lació.  
n) Atés que la proposta de programa modifica l'ordenació estructural haurà d'incorporar la documentació establida en els articles 72 a 74 de la Llei Urbanística Valenciana i concordants del Reglament d'Ordenació i Gestió Territorial i Urbanística, en especial el document de justificació de la integració territorial i l'estudi d'impacte ambiental.  
o) Haurà d'incorporar-se un estudi acústic per al seu àmbit d'ordenació, utilitzant models matemàtics predictius que permeten avaluar l'impacte acústic i adoptar les mesures adequades per a la seua reducció. Este estudi considerarà, entre altres elements, la influència de les principals vies de comunicació de la zona, tot això segons exigències de l'article 25 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, i el Decret 104/2006, de 14 de juliol, del Consell, de planificació i gestió en matèria de contaminació acústica.  
p) Estudi d'integració paisatgístic, segons l'article 48.4.a del Decret 120/2006, del Reglament del Paisatge.  
q) Sol·licitud de la cèdula territorial d'urbanització, de conformitat amb els articles 112 i següents de la Llei Urbanística Valenciana.  
Es facilitarà una còpia de tots els documents i annexos en suport informàtic en format pdf, estructurat de la mateixa manera i amb el mateix contingut que en la pàgina web de la Generalitat, en compliment de l'article 7 de l'Ordre de 26 d'abril del 2007, de la conselleria de Territori i Habitatge, per la qual es regula la inserció en Internet pels ajuntaments, d'informació urbanística relativa al procediment de formulació i aprovació de programes per al desenvolupament d'actuacions integrades i projectes de reparcel·lació.  
Base XIX. Proposició juridicoeconòmica  
1. La proposició juridicoeconòmica haurà d'incloure necessàriament la documentació relativa als aspectes següents:  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació, com ara dimensions de parcel·la mínima de resultat, aprofitament subjectiu, valor unitari de repercussió del sòl urbanitzat i anterior a la urbanització (m²t), equivalent valor unitari de sòl brut (m²s brut) i superfície mínima de terrenys d'origen necessaris per a resultar adjudicatari de parcel·la resultant.  
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de tal urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
D) Full resum de les dades econòmiques rellevants  
E) Descripció dels següents elements economicofinancers relatius a les càrregues urbanístiques:  
a) Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.  
b) Cost de projectes: cost de redacció i direcció dels projectes tècnics, especificant cada projecte, que es referix l'article 168.1.c de la Llei Urbanística Valenciana.  
c) Despeses de gestió: despeses de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per un, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
g) Preu del sòl a efectes de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a estes, si és el cas, amb el suport d'una entitat financera degudament registrada.  
F) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.  
G) Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
2. La proposició juridicoeconòmica es presentarà degudament firmada i datada.  
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
Base XX. Admissibilitat de variants (article 131.2.g de la Llei Urbanística Valenciana)  
No s'admetran variants respecte a les prescripcions establides en estes bases.  
No es consideraran variants, per la qual cosa seran admissibles en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, el referit aspirant podrà presentar alternativa tècnica, que no es considerarà variant del seu avanç de programació, tot això amb respecte al que disposen les bases generals i particulars que regulen el procediment.  
Base XXI. Criteris d'adjudicació (article 286.1.j del Reglament d'Ordenació i Gestió Territorial i Urbanística Valenciana)  
Els criteris d'adjudicació seran:  
  
Base XXII. Adjudicació del programa (article 286.1.g del Reglament d'Ordenació i Gestió Territorial i Urbanística Valenciana)  
1. El Ple de l'Ajuntament disposarà d'un termini de tres mesos comptador des de l'obertura de les proposicions per a l'adjudicació del programa d'actuació integrada. Si no s'acorda l'adjudicació dins del termini establit a este efecte, els concursants tindran dret a retirar les seues proposicions i a la devolució de la garantia provisional.  
En el mateix acord d'adjudicació s'aprovarà el programa d'actuació integrada des del punt de vista de l'ordenació urbanística i territorial, i es traslladarà este a la conselleria competent en urbanisme.  
Com el programa es compon d'alternativa tècnica que conté modificació de les normes subsidiàries i pla parcial modificatiu de l'ordenació estructural -el Pla General no ha sigut aprovat definitivament-, l'aprovació municipal s'entendrà provisional i no legitimarà el desplegament i execució del programa d'actuació integrada fins a l'aprovació definitiva del pla corresponent per la dita conselleria. L'acord d'adjudicació s'entendrà, en tot cas, condicionat a la mencionada aprovació definitiva.  
2. Amb anterioritat a la firma del contracte amb l'Ajuntament, l'adjudicatari del programa d'actuació integrada haurà de presentar resguard acreditatiu d'haver constituït la garantia definitiva en els termes previstos en la base XVI d'estes bases particulars i aportar certificació positiva de trobar-se al corrent de les seues obligacions tributàries i amb la Seguretat Social i cost de les indemnitzacions, preus justos i despeses de reallotjament necessaris per a realitzar l'actuació, la totalitat del cost de les obres d'urbanització complementàries i un 7% del cost de les obres d'edificació.  
3. La present adjudicació no està condicionada ni és connexa a cap altra actuació urbanística.  
Base XXIII. Formalització del contracte  
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desplegament i execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a efectes de fedatari públic, i s'hi annexarà un exemplar de les bases particulars de programació.  
2. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades del seu atorgament seran assumides per l'urbanitzador.  
3. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar-ne la resolució, seguint a este efecte el procediment establit en el Text Refós de la Llei de Contractes de les Administracions  
Públiques.  
Base XXIV. Dictamen del Consell del Territori i Paisatge (article 286.1.c del Reglament d'Ordenació i Gestió Territorial i Urbanística Valenciana)  
Serà exigible l'emissió de l'informe del Consell del Territori i el Paisatge de conformitat amb l'article 73.1 de la Llei 16/2005, d'Urbanística Valenciana.  
Base XXV. Suspensió de llicències i de nous programes en la zona afectada  
De conformitat al que disposen els articles 101 i 103 de la Llei Urbanística Valenciana i articles 289 i 290 del Reglament d'Ordenació i Gestió Territorial i Urbanística Valenciana, la publicació de les bases particulars de programació en el Diari Oficial de la Comunitat Valenciana produirà l'efecte suspensiu de l'atorgament de llicències.  
Base XXVI. Compliment  
1. El contracte s'entendrà complit amb motiu de l'execució adequada de la totalitat de les prestacions incloses en este, i s'extingirà una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.  
2. Una vegada finalitzades les obres d'urbanització, l'urbanitzador realitzarà un oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres, les factures emeses per l'empresari constructor i la documentació que justifique el pagament efectiu de les obres.  
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèviament i definitivament el programa.   
4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències observades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.  
Una vegada esmenades les deficiències observades, l'Ajuntament alçarà una acta de recepció definitiva que acreditarà el compliment del contracte i la seua extinció, començant llavors el termini de garantia.  
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.  
6. El termini de garantia serà de 12 mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, procedirà la devolució de les garanties prestades per l'adjudicatari.  
Base XXVII. Resolució  
1. Són causes de resolució del contracte les previstes en el Text Refós de la Llei de Contractes de les Administracions Públiques, així com les derivades de la incapacitat legal sobrevinguda de l'urbanitzador i les altres previstes en la legislació general aplicable a les seues relacions amb l'administració.  
2. Són també causes de resolució del contracte les següents:  
a) La mort o incapacitat sobrevinguda de l'urbanitzador o l'extinció de la seua personalitat jurídica.  
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament.  
c) La falta de prestació en termini de la garantia definitiva.  
d) La no-formalització del contracte en termini.  
e) La demora injustificada en el compliment dels terminis fixats en les bases particulars de programació, i la resta de terminis establits en la Llei Urbanística Valenciana i les normes que la desenvolupen.  
f) La inactivitat injustificada de l'urbanitzador durant un període de sis mesos consecutius o nou alterns en el desplegament i execució del programa d'actuació. S'entendrà produïda la inactivitat o l'abandó quan el desplegament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials precisos per a la seua normal execució en termini. No obstant això, quan es done este supòsit, l'Ajuntament, abans de procedir a la resolució, requerirà a l'urbanitzador perquè regularitze la situació en el termini de cinc dies comptadors des del requeriment, llevat que la precisió de la seua execució exigisca un termini major.  
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja esdevingut ferma o haja posat fi a la via administrativa.  
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la Llei Urbanística Valenciana els atorga.  
i) La resolució anticipada de l'adjudicació per a la seua gestió directa per causa justificada d'interés públic, sense perjudici de les compensacions econòmiques a què això done lloc i que haurà d'avaluar l'acord corresponent.  
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-ho o paralitzen el seu desenvolupament material o econòmic per inactivitat de l'administració durant més de sis mesos i de manera rellevant. L'urbanitzador tindrà dret a instar la resolució amb les compensacions procedents.  
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.  
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.  
m) El descobriment de condicions territorials no tingudes en compte en acordar el programa d'actuació i que facen legalment inviable la prossecució d'esta, sense perjudici de les compensacions que procedisquen, si és el cas, o de la possibilitat d'esmenar les seues previsions, si això fóra possible, sense desvirtuar-les substancialment.   
n) Incórrer el contractista, durant la vigència del contracte en alguna de les prohibicions de contractar previstes en l'article 20 de la Llei de Contractes de les Administracions Públiques.  
o) Les reiterades deficiències en l'execució del contracte.  
p) L'incompliment greu dels deures essencials de l'urbanitzador directament imposats per esta llei.  
q) L'incompliment d'alguns dels compromisos oferits.  
r) La caducitat del programa per transcurs del termini total per a escometre'l i, si és el cas, la pròrroga.  
s) El mutu acord entre l'Ajuntament i l'urbanitzador, sense perjudici de les indemnitzacions que, si és el cas, pertoquen en benefici dels propietaris de terrenys o altres afectats.  
t) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.  
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al seu començament.  
v) El desistiment o la suspensió del contracte per un termini superior a un any acordada per l'Ajuntament.  
3. Per a la resolució del contracte entre l'Ajuntament i l'urbanitzador serà preceptiva la prèvia emissió d'informe favorable pel Consell del Territori i el Paisatge.  
4. L'Ajuntament, quan es resolga l'adjudicació, podrà acordar que l'urbanitzador continue l'execució del programa davall les seues mateixes condicions, durant el temps indispensable per a evitar perjudicis a l'interés públic.  
5. La resolució de l'adjudicació l'acordarà l'Ajuntament, amb audiència prèvia a l'urbanitzador per un termini de 10 dies hàbils, i previ Dictamen del Consell del Territori i el Paisatge, que podrà ser instat també per l'urbanitzador. Sense perjudici de les responsabilitats econòmiques que procedisquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.  
Base XXVIII. Prerrogatives de l'administració (article 286.1.e del Reglament d'Ordenació i Gestió Territorial i Urbanística Valenciana)  
L'Ajuntament deté totes les prerrogatives que, en general, reconeix la legislació de contractes de les administracions públiques, entre estes, les d'interpretar este contracte administratiu especial, resoldre els dubtes que n'oferisca el compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar-ne els efectes.  
Base XXIX. Jurisdicció competent (art. 286.1.f del Reglament d'Ordenació i Gestió Territorial i Urbanística)  
És competent l'ordre jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.  
Annex I: model d'instància de presentació de proposicions.  
(Nom i cognoms) \_\_\_\_\_\_\_\_\_\_\_, amb DNI número\_\_\_\_, domiciliat a \_\_\_\_\_\_, codi postal\_\_\_\_\_, carrer \_\_\_\_\_\_\_\_\_ núm. \_\_\_\_, província\_\_\_\_\_\_, país\_\_\_\_\_\_, telèfon\_\_\_\_\_, fax\_\_\_\_, email\_\_\_\_\_\_, major d'edat, en plena possessió de la seua capacitat jurídica i d'obrar, en nom propi (o actuant en representació de la mercantil \_\_\_\_\_\_\_\_\_\_\_\_\_\_\_, CIF número\_\_\_\_\_\_\_ i domicili social en \_\_\_\_\_\_, codi postal\_\_\_\_\_, carrer \_\_\_\_\_\_\_\_\_ núm.\_\_\_\_, província\_\_\_\_\_\_, país\_\_\_\_\_\_, telèfon\_\_\_\_\_, fax\_\_\_\_, email\_\_\_\_\_\_\_\_\_\_\_\_), conforme acredite amb la presentació de \_\_\_\_\_\_\_\_\_\_\_\_\_\_\_\_\_.  
EXPOSA:  
Que havent-se assabentat de les bases particulars que han de regir el concurs públic per a la gestió indirecta de l'actuació integrada del sector industrial nord de Turís, i acceptant-ne íntegrament el contingut, es compromet (en nom propi o de l'empresa) a assumir la gestió indirecta de l'actuació integrada, basant-se en la proposició que s'adjunta, que es presenta en tres sobres, corresponent cada un d'ells a:  
Sobre A: alternativa tècnica, sobre obert.  
Sobre B: proposició juridicoeconòmica, en sobre tancat.  
Sobre C: documentació, en sobre tancat.  
Cosa que firme a \_\_\_\_\_\_\_\_\_\_ a \_\_\_ de\_\_\_\_\_\_\_\_de 2008  
Firmat:\_\_\_\_\_\_\_\_\_\_\_\_\_\_\_\_\_